JAwwissu tal-2008 twaqqfet fil-Parroċċa F tagħna l-Kummissjoni Fratellanzi. Dan kien meħtieġ sabiex jingħata sens ġdid lill- erba' fratellanzi li għandna fiż-Żejtun. Dawn huma l-Fratellanza ta' San Mikiel, tal-Madonna. tar- Rużarju, dik taċ-Ċintura u tas-Sagrament. Ħafna jaħsbu li l-fratelli qegħdin hemm sabiex jieħdu sehem biss fid-diversi purċissjonijiet u servizzi oħra li jsiru matul is-sena fil-Parroċċa. Iżda fil-fatt kull fratellanza għandha wkoll marbuta magħha diversi dmirijiet u ħidmiet li l-membri tagħha jridu jwettqu bħal, ngħidu aħna, atti ta' karità ma' persuni fil-bżonn. B'hekk, titkattar il-ħidma pastorali fil- Parroċċa. Għal dan il-għan, il-Kummissjoni Fratellanzi bdiet il-ħidma tagħha billi stiednet lil dawk kollha li fl-imgħoddi kienu jilbsu ta' fratelli (ftit kienu dawk minnhom illi kienu miktubin f'xi fratellanza), għal sensiela ta' laqgħat ta' formazzjoni; sabiex wiehed jifhem aħjar is-sejħa tiegħu, l-ewwel bħala Nisrani u mbagħad bħala fratell. Bdew ukoll jiġu organizzati żewġ irtiri kull sena - wieħed fl-Avvent u l-ieħor fir- Randan. Dawk li attendew għal dawn il-laqgħat ta' formazzjoni, ipprofessaw formalment bħala fratelli. Dan kien ifisser illi dawk li kienu jilbsu ta' fratelli (qabel ma bdiet ir-riforma) issa ġew regolarizzati. It-tieni fażi ta' din ir-riforma kienet marbuta direttament mal-erba' fratellanzi bl-iskop li kull fratell ikun jista' jagħżel f'liema fratellanza xtaq jissieħeb u jwettaq il-ħidmiet marbuta magħha. Saru erba' laqgħatli fihom tfissru l-kariżmi tal-fratellanzi, sabiex l-għażla tkun ċara u awtentika u mhux marbuta ma' xi kulur. Tajjeb li nifhmu li l-kuluri tal- fratellanzi m'għandhom x'jaqsmu xejn mal-kuluri tal-każini. Il-fratellanzi huma assoċjazzjonijiet tal- lajċi fi ħdan il-Knisja u għalkemm fihom hemm Anthonv Spagnol - Segretarju Kummissjoni Fratellanzi membri li jiffrekwentaw xi wieħed miż-żewġ każini tal-banda li għandna fiż- Żejtun, dawn il-fratelli ma jirrappreżentaw l-ebda każin. Dan ġie mfisser b'mod mill- aktar ċar qabel l-għażla li għamlu l-fratelli u kulħadd intalab jagħżel il-fratellanza wara dikjarazzjoni bil- miktub. Dan ma jfissirx li issa l-fratellanzi se jaħdmu għal rashom. Il-Kummissjoni Fratellanzi, kif ukoll ħafna mill-fratelli, xtaqu li l-unità li nħolqot bejn il-fratelli kollha permezz ta' din ir-riforma tibqa'. Għalhekk frott l-istess riforma, kull fratellanza għandha dritt li tistieden 'il-fratelli l-oħra jieħdu sehem fil-festa tagħha, u jilbsu wkoll il-muzzetta ta' dik il-fratellanza partikolari. Fil-purċissjonijiet li huma marbutin mal-Misteri ta' Kristu, jiġifieri - Corpus, Ħadd il-Palm, l-Irxoxt u l-Qalb ta' Ġesu, il-fratellanzi kollha jieħdu sehem flimkien. Barra minn dan, matul is-sena qed ikomplu jsiru laqgħat spiritwali għall-fratelli kollha flimkien. Importanti li din il-mixja li bdejnieha flimkien, inkompluha flimkien. Nikkonkludi billi nagħmel appell lil dawk li jixtiequ jissieħbu bis-serjetà bħala fratelli biex jibdew jattendu dawn il-laqgħatta' formazzjoni sabiex wara li jkunu attendew numru ta' laqgħat, ikunu jistgħu jipprofessaw f'xi waħda mill-fratellanzi li hawn fiż- Żejtun. B'hekk il-fratellanzi fiż-Żejtun jibqgħu jkunu relevanti għall-ħajja tal-Knisja fil-Parroċċa llum. Nieħu din l-okkażjoni sabiex nirringrazzja lill- Arċipriet u l-membri l-oħra tal-Kummissjoni għax- xogħol li nwettqu flimkien. Nirringrazzja lis-sinjuri jJovce Ferriggi u Carmen Duca għall-ġbir tar-riklami, li nsibu f'din il-ħarġa. Nirringrazzja b'mod speċjail lis-Sur Paul Zammit (sagristan) għall-ħidma u inkoraġiment tiegħu f'dan il-magazine. Nirringrazzja wkoll lis-sinjuri Mariella Axisa Farrel u Angela Spiteri għax-xogħol tagħhom f'dan il-magazine. Dan hu kollu xogħol voluntarju.